GRADSKO VIJEĆE

GRADA NOVIGRADA - CITTANOVA

**TEMA: Prijedlog odluke o raspisivanju izbora za članove vijeća mjesnih odbora na području Grada Novigrada – Cittanova**

KLASA: 024-07/23-01/01

URBROJ: 2163-5-01-23-01

Novigrad- Cittanova, 12. listopada 2023. godine

Pripremila:

Antea Zugan, mag.iur.

**Gradonačelnik**

Anteo Milos

**PRIJEDLOG**

Na temelju članka 101. Statuta Grada Novigrada – Cittanova („Službene novine Grada Novigrada – Cittanova“, br. 5/09., 3/13., 2/14., 2/17., 1/18., 2/20., 1/21., 6/21., 7/21.- pročišćeni tekst, 3/22.) i članka 4. Odluke o izboru članova vijeća mjesnih odbora na području Grada Novigrada – Cittanova („Službene novine Grada Novigrada – Cittanova“ broj 3/19.) Gradsko vijeće Grada Novigrada – Cittanova, na sjednici \_\_\_\_\_\_\_\_\_ 2023. godine, donijelo je

**O D L U K U**

**o raspisivanju izbora za članove vijeća mjesnih odbora**

**na području Grada Novigrada – Cittanova**

Članak 1.

Raspisuju se izbori za članove vijeća mjesnih odbora na području Grada Novigrada – Cittanova, i to kako slijedi:

1. Mjesni odbor Novigrad 1

2. Mjesni odbor Novigrad 2

3. Mjesni odbor Dajla

4. Mjesni odbor Bužinija.

Članak 2.

Određuje se broj članova pojedinog Vijeća mjesnog odbora iz članka 1. ove Odluke kako slijedi:

1. Mjesni odbor Novigrad 1 – 7 članova

2. Mjesni odbor Novigrad 2 – 7 članova

3. Mjesni odbor Dajla – 7 članova

4. Mjesni odbor Bužinija – 7 članova.

Članak 3.

Za dan provedbe izbora određuje se nedjelja, 3. prosinca 2023. godine.

Članak 4.

Ova Odluka stupa na snagu prvog dana od dana objave u „Službenim novinama Grada Novigrada – Cittanova“, a ista ce se objaviti i na oglasnoj ploči u sjedištu Grada Novigrada - Cittanova, na oglasnim pločama mjesnih odbora te na mrežnim stranicama Grada Novigrada – Cittanova.

KLASA: 024-07/23-01/01

URBROJ: 2163-5-02-23-

Novigrad, \_\_\_\_\_\_\_\_\_ 2023. godine

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

1. **RAZLOZI DONOŠENJA AKTA**

Odlukom o izboru članova vijeća mjesnih odbora na području grada Novigrada – Cittanova ("Službene novine Grada Novigrada – Cittanova“ broj 3/19.) utvrđuje postupak izbora za mjesne odbore. Određeno je da se redovni izbori održavaju svake četiri godine, prvi izbori za članove vijeća mjesnih odbora Grada Novigrada- Cittanova provedeni su u svibnju 2019. godine.

Odredbom članka 4. Odluke o izboru članova vijeća mjesnih odbora na području grada Novigrada – Cittanova određeno je da izbore za članove vijeća raspisuje Gradsko vijeće Grada Novigrada – Cittanova odlukom kojom utvrđuje točan datum održavanja izbora. Od dana raspisivanja izbora pa do dana izbora ne može proteći manje od 30 niti više od 60 dana. Ovom odlukom predlaže se da se izbori raspišu za dan 3. prosinca 2023. godine.

Liste za izbor članova vijeća predlažu političke stranke registrirane u Republici Hrvatskoj na način propisan njihovim statutom, odnosno posebnom odlukom donesenom na temelju statuta i birači koji predlažu kandidacijsku listu grupe birača.

Kada birači kao ovlašteni predlagatelji predlažu kandidacijsku listu grupe birača, za pravovaljanost liste dužni su prikupiti najmanje 30 potpisa birača.

Kandidacijske liste moraju prispjeti Izbornom povjerenstvu najkasnije u roku od 14 dana od dana stupanja na snagu odluke o raspisivanja izbora.

Članove vijeća biraju građani s područja mjesnog odbora koji imaju biračko pravo. Za člana vijeća može biti biran građanin koji ima biračko pravo i prebivalište na području mjesnog odbora čije se vijeće bira.

**2. PRAVNI AKTI**

Temelj za donošenje ove Odluke je članak 101 . Statuta Grada Novigrada ( “Službene novine Grada Novigrada- Cittanova”, broj br. 5/09., 3/13., 2/14. 2/17. 1/18., 2/20., 1/21., 6/21., 7/21.- pročišćeni tekst, 3/22.) te članak 4. Odluke o izboru članova vijeća mjesnih odbora na području Grada Novigrada – Cittanova („Službene novine Grada Novigrada – Cittanova“ broj 3/19.) .

**3. UTJECAJ NA PRORAČUN**

Sredstva za provođenje izbora u cijelosti snosi Grad Novigrad- Cittanova te će po donošenju Odluke, rebalansom proračuna biti potrebno osigurati sredstva u Proračunu Grada Novigrada- Cittanova za 2023. godinu.